Cuneiform Tablet CCT 2 27 (BM 113558)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-dí-sú-en₆ qí-bi-ma um-ma ḫi-na-a-ma KÙ.BABBAR 1 ma-na bu-lá-tí ša a-šùr-bé-el-ma-al-ki-im ša ú-kà-lu a-na ša ki-ma i-a-tí a-qá-bi-ma té-er-ta-kà li-li-kà-ma i-nu-mì a-na a-lim{ki} i-lu-ku lu-ta-e-ru-šu-um šu-ma da-mì-iq-šu-ma i-na e-lá e-li-tim 10 {TÚG}ku-ta-ni dam-qú-tim ša ki-ma i-a-tí ú-ša-ḫi-iz-ma li-dí-nu-šu-um-ma i-na e-lá-i-šu 5 ma-na KÙ.BABBAR li-iš-qú-lam šu-ma tap-pá-ú-a ša i-na a-lim{ki} wa-áš-bu bu-lá-tí-šu ma-lá qá-sú-nu ú-kà-lu i-dí-nu-šu-um ú a-na-ku 1 ma-na KÙ.BABBAR <big_gap> a-da-šu-um ù šu-ma šu-nu ší-a-ma-tim i-du-nu-šu-um ù a-na-ku ší-a-ma-tim a-da-šu-um šu-ma ḫa-ra-nam a-na a-lim{ki} ta-da-šu-um bu-lá-tí-šu ša qá-at-kà ú-kà-lu dí-šu-um ù e-ṣí-ìš ṭur₄-da-šu